## Zakon o dopunama Zakona o preuzimanju saveznih zakona iz područja trgovine, tržišta i cijena koji se u Republici Hrvatskoj primjenjuju kao republički zakoni

### NN 73/1991 (31.12.1991.), Zakon o dopunama Zakona o preuzimanju saveznih zakona iz područja trgovine, tržišta i cijena koji se u Republici Hrvatskoj primjenjuju kao republički zakoni

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o dopunama Zakona o preuzimanju saveznih zakona iz područja trgovine, tržišta i cijena koji se u Republici Hrvatskoj primjenjuju kao republički zakoni

Proglašavam Zakon o dopunama Zakona o preuzimanju saveznih zakona iz
područja trgovine, tržišta i cijena koji se u Republici Hrvatskoj primjenjuju
kao republički zakoni, kojeg je Sabor Republike Hrvatske donio na sjednicama
Vijeća udruženog rada 29. prosinca 1991, Vijeća općina 29. prosinca 1991.
i Društveno-političkog vijeća 29. prosinca 1991.

Klasa: 011-01/91-01/182

Urbroj: 71-91-1

Zagreb, 31. prosinca 1991.

Predsjednik Republike Hrvatske

**dr. Franjo Tuđman, v. r.**

---

## ZAKON

### o dopunama Zakona o preuzimanju saveznih zakona iz područja trgovine, tržišta i cijena koji se u Republici Hrvatskoj primjenjuju kao republički zakoni

Članak 1.

U Zakonu o preuzimanju saveznih zakona iz područja trgovine, tržišta
i cijena koji se u Republici Hrvatskoj primjenjuju kao republički zakoni
("Narodne novine", br. 53/91.) iza članka 2. dodaju se novi članci
koji glase:

"Članak 2a.

U Zakonu o sistemu društvene kontrole cijena u članku 18. stavku 2.
riječi: "najmanje 7,000.000 dinara" zamjenjuju se riječima: "25.000
hrvatskih dinara.

Članak 2b.

U Zakonu o sistemu društvene kontrole cijena u članku 20. stavku 1.
riječi: "najmanje 100.000.000 dinara" zamjenjuju se riječima:
u iznosu 450.000 hrvatskih dinara.

U stavku 2. riječi: "najmanje 7,000.000 dinara" zamjenjuje
se riječima: " u iznosu 25.000 hrvatskih dinara.

Članak 2c.

U Zakonu o sistemu društvene kontrole cijena članak 31. mijenja se i
glasi:

"Novčanom kaznom od 10.000 do 100.000 hrvatskih dinara kaznit će
se za prekršaj poduzeće:

1) ako Vladi Republike Hrvatske ne dostavi na uvid zajedničke odnosno
tržišne kriterije ili ako republičkom organu uprave nadležnom za poslove
cijena ne dostavi cijene formirane na osnovi tih kriterija u roku od pet
dana prije njihove primjene;

2) ako ne dostavi podatke o cijenama odnosno dostavi pogrešne podatke
organu za cijene društveno-političke zajednice.

3) radnju iz stavka 1. ovoga članka kaznit će se za prekršaj novčanom
kaznom od 5.000 do 20.000 hrvatskih dinara i odgovorna osoba u poduzeću
odnosno drugoj pravnoj osobi.

Članak 2d.

U Zakonu o sistemu društvene kontrole cijena iz članka 21. dodaje se
novi članak koji glasi:

"Članak 21a.

Samostalni privrednik kaznit će se za prekršaj novčanom kaznom od petorostrukog
do dvadesetostrukog iznosa cijene koju zaračuna iznad cijene roba i usluga
propisane mjerom neposredne kontrole cijena".

Članak 2.

Ovaj zakon stupa na snagu danom objave u "Narodnim novinama".

Klasa: 307-01/91-01/11

Zagreb, 29. prosinca 1991.

SABOR REPUBLIKE HRVATSKE

Predsjednik Vijeća udruženog rada

**mr. Ivan Matija, v. r.**

Predsjednik Vijeća općina

**Luka Bebić, dipl. lng., v. r. .**

Predsjednik Društveno-političkog vijeća

**Vice Vukojević, dipl. Iur., v.r.**

Predsjednik Sabora

**dr. Žarko Domljan, v. r.**

Zakon, NN 73/1991-1891
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)